A. M. D. 6. 



Be Juribus et Pfivilep i» 
+* Doetoram Bcclesiasticorum 



OPUSCULUM CANOMCUM 

AUCTOR E 

ALOYSIO JROMBETTA 

ANTISTITE URBANO AC PROMOTORE FISCALI 
IN METROPOLITANA CURIA SURRENTI. 



Editio II Auctiov. 



SURRENTI. 
EX TYPOGRAPHIA D'ONOFRIO. 

1911. 



Auctor sibi vindicat ius proprietatis. 



PROOEMIUM 



Adamare Ecclesiam, nt gradnm docloralem consequantur 
Clerici, patet tum constitutionibus pontificiis , tum Concilio 
Tridentino, quod principaliora officia ecclesiastica Doctori- 
bus adsignat. Accedit recentius decretum S. Congregationis 
Studiorum, die 7 Martii 1907, editum, iussu Pii X feliciter 
regnantis, quod^ ut faciliorem redderet consequutionem Lau- 
reae Theologicae clericis, qni studia quadriennalia in Semi- 
nario absolventnt, eos disyensavit a celebrandis scholis uni- 
versitariis. 

Sed quoad privilegia, quae ex Laurea Doctorxdi dima- 
nant, duae oppositae sententiae nostris oculis obversantur. 
Lura iUa nimis exagerant nonnulli , qui praesertim sunt 
de coetu graduatorum, nimis imminuunt alii , qui praeser- 
tim de non graduatis sunt. Rem utilem hinc existimavimus 
facturum esse illum, qui privilegia ista ita exponeret , ut 
neque ea ad illorum exagerationem perduceret , neque ad 
istorum fere negationem prostraret. Praesenti opella hoc as- 
sequi , quantum tenuitati nostrae consentaneum fuisset , sal- 
tem in votis habuimus. 



Opusculum dispescitur bifariam, In prima parte agitur 
de Doctorum privilegiis in genere; in secunda de iisdem in 
specie. Sequitur appendix, quae est de Licentia et Baccalau- 
rea. Porro, antiquorum Canonistarum praxim sequuti , pa- 
ragraphos distinximus nnmeris marginalibiis, quia haec ra- 
tio, teste experientia, multum conducit ad faciliorem doctri- 
nae citationem atque inventionem. 

Quantitm in nobis erat, nil omisimus curae et diligen- 
tiae, ut opus perfectum evaderet atque menti Sanctae Sedis 
apprime conforme. Propterea quidquid in eo asseruimus ex 
constitutionibus pontificiis , decretis congregationum romana- 
rum, probatisque auctoribus expressimus, ut testantur eaedem 
notae citatoriae, quae in singulis fere paginis occurrunt. 

Faxit Deus ut haec secunda Editio auctior eodem be- 
nigno favore excipiatur ac prima, ad maiorem Dei gloriam 
et studiosae iuventae utilitatem. Ceterum censitrae Sanctae 
Ecclesiae iudicioque prudentum opus ex animo submittimus. 
Si igitur in eo tibi aliquid occurret, benevole lector, utcum- 
que doctrinae seu menti Ap)ostolicae Sedis contrarium , scias 
illud praeter voluntatem excidisse et a nobis ultro rejici at- 
que damnari. 

PARS PRIMA 



DE DOCTORUM PRIVILEGIIS IN GENERE. 



CAPUT I. 
Origo et natura Doctoratus. 

1. Ecclesia Catholica, pro divina missione, qua pollet, do- 
cendi omnes gentes, (1) in universo mundo , (2) praedita eo 
iure est, ut possit declarare quinam ex suis filiis sint suffi- 
cienter instructi doctrina sacra, atque ideo habiles ad alios 
docendum. Hinc efflorescit ius creandi Doctores Ecclesiasticos. 

2. Iamvero Doctores, stricto sensu accepti, clividuntur in 
maiores et minores. Primi sunt qui suis scriptis ita Fidem 
moresque tuiti sunt, ut immediate post Ecclesiae Patres me- 
ruerint accenseri, quales sunt S. Thomas Aquinas, S. Alphon- 
sus De Ligorio, S. Franciscus Salesius, aliique. Secundi vero 
sunt qui ab ecclesiastica universitate sufficienter instructi 
aliqiia scientia ecclesiastica renuntiantur , atque ideo habiles 
ad eamdem scientiam publice tradendam. 

(1) Evang. Matthaei, cap. XXVIII, v. 19 et 20. 

(2) Evang. Marci, cap. XVI, v. 15. 

3. Quoniam nonnisi cle his Doctoribus hic agitur, piacet 
traditam definitionem descriptivam vel breviter declarare. 

Diximus : Ab ecclesiastica universitate, quia laica seu re- 
gia universitas, prout talis, est incompetens : Sufficienter in- 
structi, quia Doctores debent scientiam callere alto non vero 
supremo cognitionis gradu : Aliqiia scientia, quia non in una 
tantum facultate Ecclesia potest Doctorem denuntiare : Eccle- 
siastica, quandoquidem scientias temporales, sub respectu fi~ 
nis temporalis, Ecclesia non curat : Renuntiantur , non vero 
constituuntur, quia Laurea non dat scientiam sed tantum 
supponit. Unde vulgo Laurea dicitur invisibilis scientiae vi- 
sibile signiim : Habiles, etenim Doctoratus dat habilitatem ad 
docendum non vero ipsum magisterii exercitium : Publice tra- 
dendam cum ad private docendum non requiratur Laurea, 
sed tantum sufficiens scientiae cognitio ab ipso iure naturae 
expetita. 

4. Ex communiori universitatum praxi , nemo statim, 
unico examine, ad Doctoratum provehitur, sed inferioribus 
gradibus prius initiatur. Hinc tres gradus academici nume- 
rantur; videlicet Baccalaureatas, Prolytatus et Doctoratus. 

Disputatur inter eruditos, quisnam huius hierarchiae aca- 
demicae auctor fuerit. Aliqui eam tribuunt Irnerio, professori 
bononiensi; alii Eugenio III, Romano Pontifici (1). Conveniunt 
tamen omnes in eo, quod summae temeritatis notam inurant 
illis, qui sustinent has graduationes vana gentilitate introdu- 
ctas esse vel Ecclesiae esse noxias. Etenim in Concilio Con- 
stantiensi fuit damnata propositio 29 Wicleffi, quae ita sonat: 
« Universitates, studia, collegia, graduationes et magisteria 
in iisdem sunt vana gentilitate introducta : tantum prosunt 
Ecclesiae, quantum Diabolus ». 



(1) Moroni - Dizionario. Vox : Dottore. 

CAPUT II. 
De potestate creandi Doctores in scientiis ecclesiasticis. 

5. Potestas promovendi ad Doctoratum in scientiis eccle- 
siasticis exclusive pertinet ad Romanum Pontificem (1). Hoc 
ius Papa, ut plurimum, exercet por universitates catholicas, 
aut per collegia, academias, instituta , vel etiam seminaria 
ecclesiastica. Diximus, ut plurimum, quia aliquando Laurea 
Doctoralis etiam per apostolicum rescriptum conceditur. 

6. Constat Doctoratum non receptum in publica universi- 
tate, quoad beneficia et clignitates ecclesiasticas, non suffragari. 
Siquidem S. Congregatio Concilii inhaerens constitutioni Quam- 
vis S. Pii V (2), pro assequendis muneribus ecclesiasticis ac 
beneiiciis , quibus adnexum sit onus assumendi doctoratum 
seu licentiam, eos tantum ex hisce gradibus declaravit esse 
attendendos, qui fuerint a publica universitate collati (3). Extant 
tamen quaedam collegia vel instituta ecclesiastica, quae a 
Romanis Pontificibus, eo privilegio ditata sunt, ut Laurea, quam 
concedunt, perinde valeat ac illa in catholicis universitatibus 
acquisita. 

Proposito dubio; «An Doctoris Laurea, quae a S. Sede 
per S. Congregationem Studiorum amplissimis viris concedi 
solet, sive in Theologia sive in Iure Canonico, nullo facto pe- 
riculo, sed tantum propter eorumdem praeclara merita rite 
probata, habeat omnia iura et privilegia, quae habet Docto- 
ris Laurea a candidatis in catholicis universitatibus per factum 
periculum acquisita, vel potius habenda sit solummodo ho- 
norifica ? S. Congregatio studiis moderandis praeposita , die 
18 Decembris anni 1903 respondendum censuit : Affirmati- 



(1) S. Congr. de Propag. Fide, 29 Martii 1896. 

(2) Pius V - Const. Qiiamvis, 1 Iunii 1568. 
Pallottini - Collectio. Vox : Doctoratus, n. 10. 11. 



— 8 — 

ve ad primarn partem\ negative ad alteram. Quam senten- 
tiam in audientia habita ab E.mo Carclinali Praefeeto, die 19 
Decembris 1903, Sanctissimus D. N. Pius Papa X ratam ha- 
buit et confirmavit (1). 

7. Gubernia civilia non habent auctoritatem constituendi 
Doctores in scientiis ecclesiasticis , quia incompetentia sunt. 
Item Patriarchae, Archiepiscopi, Episcopi et omnes qui iuris- 
dictionem limitatam possident, nequeunt Doctores Ecclesiasti- 
cos renuntiare. Re quidem vera, talis renuntiatio quamdam 
speciem iurisdictionis universalis in Ecclesia importat. Qui 
enim Doctorem facit, indirecte omnibus hominibus obligatio- 
nem iniicit non amplius clubitandi a priori de idoneitate 
scientifica promoti. 

8 Modo Laureae conceduntur tantum in S. Theologia, 
Iure Canonico vel utroque , Philosophia et S. Scriptura. In 
posterum, possibile est, ut, ampliatis studiis, etiam in Histo- 
ria Ecclesiastica , Theologia Morali aliisque scientiis sacris, 
Romani Pontifices Lauream instituant. 

CAPUT III. 
De subiecto Doctoratus. 

9. Subiectum Doctoratus capax est omnis homo, qui spe- 
ciali iure non excludatur. Porro repelluntur , iure naturae, 
infantes, fatui, amentes et muti. liire autem positivo exclu- 
duntur a) foeminae, (2) b) minores 17 annis, (3) c) inhonesti, (4) 
d) infames, (5) e) infideles et haeretici, (6) /') qui nolunt emit- 

(1) Monitore Ecclesiast. Vol. XV, pag. 497. 

(2) Can. Mulierem, 17, caus. 33, quaest. 5. 

(3) Schmalzgrueber - Ius ecclesiast. Lib. V, Tit. V, n. 24. 

(4) Lex 7 Codicis, de professoribus et medicis. 

(5) Schmalzgrueber - Ius ecclesiast. L. V, Tit. V, n. 27. 

(6) Pius IV - Const. In Sacrosancta, § 6, 13 Novem. 1564. 

tere vel professionem fidei Pii IV vel iuramentum a Pio X 
praescriptum contra Modernismum (1): pro Laurea vero in 
S. Scriptura, qui recusent emittere speciale iuramentum, de 
quo sermo est in motu proprio Illibatae Pii X, diei 29 Iunii 
1910. 

10. Optimo autem consilio, aliquando, ad Lauream in 
S. Theologia coneedendam, praerequiritur, ut candidatus saltem 
in S. Subdiaconatus ordine sit constitutus (2). Immo ex con- 
stitutione Pii X, nemo ad academicos in Sacra Scriptura gra- 
dus assumitur, qui non sit ex alterutro ordine Cleri sacerdos: 
ac praeterea nisi Doctoratus in S. Theologia Laurearn, eam- 
que in aliqua studiorum universitate aut athenaeo a Sede 
Apostolica adprobato , sit adeptus (3). Insuper observandae 
sunt omnes illae leges particulares, propriae universitatum vel 
collegiorum , quae graclus academieos concedunt , praesertira 
circa formam cxaminis, frequentiam ad lectiones, taxam etc. 

11. Quaeritur : An religiosi promoveri possint ad Docto- 
ratum ? 

Respomdetur : Affirmative, de licentia superioris (4); quia 
id nullatenus alienum est a statu religioso, ut fuse iam de- 
monstravit S. Thomas Aquinas in suo opusculo, cui titulus : 
« Contra impugnantes Dei cidtum et religionem » (5). De- 
ficit tamen data responsio, si alicuius Ordinis specialia statuta 
prohibent sodalibus consequutionem graduum academicorum. 
ln hoc casu requiritur speciale rescriptum apostolicum. 

Ad rem facit hoc decretum S. Congregationis Episco- 
porum et Regularium : « Summus Pontifex, cupiens ut cleri 
regularis membra, quae studiis biblicis operam dederint , et 



(1) Pius X - Motu prop. Sacrorum Antistitum - 1 Septem. 1910. 

(2) Constitutiones al. Neapol. Theolog\ Colleg. a Pio IX sancitae. N. 3 - 
27 Mart. 1874. 

(3) Pius X - Const. Scripturae Sanctae-23 Februarii 1904. 

(4) Bouix - De Iure Regularium. Tom. II, pars 5, sect. 1, cap. VII, § III. 

(5) S. Thomas Aquinas - Opusculum XIX, caput II, edit. rom. 

2 

ipsa consequi possint gradus academicos, quos Commissio bi- 
blica conferre valet, vigore litterarum apostolicarum huius 
anni, disponere benigne dignatus est, ut specialis facultas, 
qua alumni Religiosorum Ordinum indigent ad gradus aca- 
demicos consequendos, detur per S. C. Episcoporum et Regu- 
larium quod spectat biblica studia, modo habituali, neque so- 
lum per modum acti, in singulis casibus, prout statuta eo- 
rumdem religiosorum ordinum decernunt, quoad cetera gra- 
duum academicorum genera. Die 19 Aprilis 1904 » (1). 

CAPUT IV. 
De Doctorum nobilitate. 

12. Qui Doctoratum Ecclesiasticum legitime consequun- 
tur nobilitatem quamdam nanciscuntur. Revera Reiffenstuel 
de Laureatis ita docet : « Nobilibus annumerantur veramque 
nobilitatem consequuntur. Quapropter gaudent nobilium prae- 
rogativis » (2). 

Schmalzgrueber, eadem fere verba repetens, dicit: «Nobi- 
libus annumerantur ct consequuntur veram nobilitatem . . . et 
hinc etiam gaudent nobilium praerogativis » (3). Item Leu- 
renius docet : « Primum illorum (Doctorum) privilegium est 
quod a plebeia conditione exempti , in dignitate censeantur 
constituti : secundum, quod nobilibus annumerentur » (4). De- 
mum De Luca, quo doctissimo magistro usi sumus in Univer- 
sitate Gregoriana, Romae, ita concludit : « Non solum Docto- 
ratus in dignitate sed etiam in nobilitate... constituit » (5). 

Hinc Doctoribus Ecclesiasticis titulus Admodum Reveren- 
chts competit. 



1) Ephemerides Liturg-. - Annus XVIII, N. 11, Novem. 1904, pag. 697. 
(2) Reiffenstuel - Ius Ecclesiasticum. Lib. V, Tit. V, n. 7. 

3) Schmalzgrueber - Ius Ecclesiasticum. Lib. V, Tit. V, n. 5. 

4) Leurenius - Forum Ecclesiasticum. Lib. V, Tit. V, quaest. 125. 
• r )) De-Luca - Inst. Iuris EcoL.Publici. Vol. II, Diss. V, quaest. VIII, n. 77. 

CAPUT V. 
Quae praecedentia Doctoribus debetur. 

13. Primum locum tenent Laureati in S. Scriptura; se- 
cundum in S. Theologia ; tertium in utroque Iure vel in iure 
tantum Canonico; quartum in Philosophia. Hic ordo consta- 
bilitus est consideratione obiecti, finis et utilitatis scientiarum. 

14. Attamen praefatus ordo dignitatis fallit tribus maxi- 
me in casibus : 1° Si qui inferioris est gradus doctor munus 
excellentius habeat (1) : 2° Si quis inferioris gradus Doctor, 
mirum est quantum superiores excedat doctrina, experientia,, 
meritis (2): 3° Si consuetudine vel alio iure speciali , ita sit 
introductum (3). Sic in Universitate Salamantica inter Do- 
ctores Theologiae et Iuris, is locum superiorem obtinet, qui 
in consecutione Laureae alterum antecessit. 

15. Quod si agatur de praecedentia inter Doctores eius- 
dem scientiae, pro regula datur, eum qui pluribus Laureis 
decoratus est, praecedere eum qui unam dumtaxat habet, dum- 
modo una ex Laureis, quas primus habet, sit dignior vel sal- 
tem aequalis illi quam unicam secundus habet. Hinc Theo- 
logus et simul Canonista praefertur soli Theologo : item Ca- 
nonista simul et Philosophus praecedit solum Canonistam : 
sed Canonista simul et Legista non gaudet praecedentia su- 
pra Theologum. 

16. In functionibus ecclesiasticis peragendis, plura prin- 
cipia statuuntur a S. Sede et . a probatis auctoribus , quae 
materiam praecedentiae determinant. S. Rituum Congregatio 
interrogata fuit : 1° « An ex Presbytcris ad capitulum non 
pertinentibus, qui, diebus festivis, intersunt choro et processio- 



(1) Pignatelli - Consultationes Canonicae. Tom. V, cons. XII, n. 33. 

(2) Schmalzgrueber - Ius Ecclesiasticum. Lib. V, Tit. V, n. 17. 

(3) Leurenius - Forum Ecclesiasticum. Lib. V, Tit. V. q. 126. 

nibus, praecedere debeant antiquiores in ordine , an potius 
qui Doctoratus honore insigniti sunt? 2° Num servari idem 
debeat inter diaconos , subdiaconos et clericos ? » S. Rituum 
Congregatio ad suprascripta dubia, die 23 Novembris 1675, 
respondit ut infra, videlicet: Ad 1. « Praecedentiam inter pre- 
sbyteros sumi ex antianitate ordinis, non ex gradu Doctora- 
tus ; quia presbyteratus ordo longe dignior est, quam gradus 
Doctoratus ; sed inter plures parochos seu curatos eeclesiarum 
parochialium attenditur praerogativa ecclesiae parochialis, non 
antianitas ordinis ». Ad 2. « Idem servandum, ut supra, ex 
iisdem rationibas » (1). 

17. Doctoratus ne quidem tribuit praecedentiam super ca- 
nonicos antiquiores. Ita statutum fuit a S. Rituum Congrega- 
tione in sequenti decreto : « Pro parte praepositi, capituli et 
canonicorum collegiatae ecclesiae SS. Cyri et Materni, in op- 
pido Desii, Mediolanensis dioecesis, Sacrae Rituum Congrega- 
tioni expositum fuit, solitum esse in eorum ecclesia canoni- 
cos sedere in choro per ordinem , secundum anterioritatem 
seu antianitatem admissionis ad canonicatum , nullo habito 
respectu ad qualitatem personae, si una sit magis qualificata, 
quam alia. Novissime autem cum eiusdem ecclesiae canoni- 
catum obtinuerit Ioannes Baptista Pirannia, doctor in Theo- 
logia, ratione sui Doctoratus, ipsum praetendere primum locum 
in choro supra sacerdotes et canonicos antiquiores. Eadem 
S. Rituum Congregatio, clie 29 Novcm. 1603, censuit et decla- 
ravit : Yanam et inanem esse praetensionem dicti novi cano- 
riici, cum longe dignior sit ordo sacer presbyteratus , quam 
gradus doctoratus ; et ideo illum in loco suae admissionis ad 
canonicatum, et non supra alios sedere et incedere debere» (2). 



(1) S. R. Cong*. 23 Novembris 1675, in Sypontin. N. 1551 - Idemfir- 
matur 3 Septem. 1661, in Farfen. N. 1211 et 1 Septem. 1877, in Illerden. 
N. 3435. 

(2) S. R. C. 29 Novem. 1603, in Mediolanen. N. 148 - Idem iam defi- 
nitum fuit 18 Maii 1588, in Ostien. N. 2. 

18. Si eadem die, creantur plures canonici, qui etiam ea- 
dem die ordinati fuerunt sacerdotes, canonicus doctor habet 
praecedentiam super alios non doetores, quia, ut docet Bar- 
bosa, « data paritate temporis, ille dicitur dignior, qui plures 
habet et maiores qualitates praecedendi » (1). 

CAPUT VI. 
De Praeferentijs quae Doctoribus competunt. 



19. Cum Doctoribus sit virtutis et scientiae praesumptio 
nil mirum si ipsi insequentibus praerogativis decorentur : 1° 
Laureati, caeteris paribus, in concedendis dignitatibus, bene- 
ficiis et officiis ecclesiasticis, aliis clericis praeferendi sunt (3); 
2° In gratiis factis de eodem beneficio et in pari data , gra- 
duati non graduatis, et inter graduatos magis graduati, prae- 
feruntur (4); 3° In testimonio dicendo testis Doctor praeva- 
let alteri testi dignitatem non habenti; imo si ex una parte 
duo Doctores testimonium perhibeant , ii praevalent tribus 
non Doctoribus ex altera parte contrarium deponentibus (5); 
4° Interpretatio legis dubiae a Doctoribus tradita, tamquam 
yera et iusta retineri debet , usquedum error probetur (6); 
.5° Ubi lex non reperitur , sententia Doctorum pro lege ser- 
vatur (7); 6° Si deliquerint Doctores, mitius puniendi sunt 
quam alii (8). 



(1) Barbosa - De Canonicis. Cap. XVIII, n. 7 et 8. 

(2) Schmalzgrueber - Ius Ecclesiasticum. Lib. V, Tit. V, n. 6. 

(3) Reiffenstuel - Ius Canonicum. Lib. V, Tit. De Magistris, n. 8. 

(4) Regula 17 Cancellariae Apostolicae. 

(5) Farinaccius - Praxis Criminalis. Quaest. 65, n. 114. 

(6) Benius - De Privilegiis iuriscons. Pars II, priv. 79. 

(7) Benius - De Privilegiis iurisconsult. Pars II. priv. 80. 

(8) Konig - Principia Iuris Canonici. Lib. V, Tit. V, n. 21. 

CAPUT VII. 
De I u re Docend i. 

20. Unusquisque Doctor Ecclesiasticus, vi suae Laureae, 
€st habilis ad publice docendum eam scientiam, in qua di- 
plomate est donatus. Quod privilegium non ita est interpre- 
tandum, quasi ad Seminarii scholas tantum extendatur, cum 
etiam ad quascumque Orbis universitates, utut celebratissi- 
mas, plenissime se porrigat. 

21. Non per hoc tamen significatur, Doctorem quasi pro- 
prio marte posse suscipere munus docendi in quibusvis scho- 
lis, cum praecedere debeat competens vocatio illius superio- 
ris, sub cuius iurisdictione schola illa reperitur. Hinc est, 
quod fere in omnibus Laureis de hoc caveatur, his vel simi- 
libus verbis: « Hoc diplomate... Lauream concedimus, eius- 
demque disciplinae tradendae potestatem facimus: qua tamen 
potestate uti, nisi permissu Episcopi, ne liceat » (1). 

22. Ex hoc sua sponte fluit , posse locorum Ordinarios 
admittere vel non Doctorem in propriam dioecesim ad scien- 
tiam tradendam, sed non posse de ipsius Doctoris sufficientia 
et idoneitate dubitare. Ratio est, quia, ratione Laureae, pro 
scientia Doctoris stat praesumptio iuris, quae militat usque- 
dum contrariae graves probationes adductae fuerint. 

23. Si qua auctoritas ab Ecclesia distincta velit in pro- 
priis scholis alicuius scientiae ecclesiasticae magisterium, non- 
nisi personam ab Ecclesia laureatam adhibere potest. Etenim 
Gubernium est incompetens ad declarandum aliquem homi- 
nem sufficienter instructum in scientia sacra. Si Gubernium 
diversimode agit, subditos suos manifesto periculo exponit, 
amplectendi tamquam veram scientiam illam, quae talis non 
est. Confirmatur hoc experientia universitatum italicarum, 

(1) Lanrea in Philosophia concessa ab Academia Romana a S. Thoma. 

ubi professores saepe saepius non ius canonicum sed pseudo- 
canonicum et acatholicum docent. Unde, in Italia, bono iu- 
venum universitatum laicalium melius consuleretur facultatis 
canonicae suppressione, quam ipsius spuria et mendaci exi- 
stentia. 

24. Illud etiam privilegium habent Doctores, qui actu do- 
cent in scholis publicis, ut si ipsi, Canonici cum sint, Scri- 
pturam, Theologiam, Ius Canonicum vel Philosophiam tra- 
dant, licet non lucrentur distributiones quotidianas, fructus 
tamen prabendae acquirant (1). Cuius privilegii hanc adducit 
rationem Schmalgrueber : Quia ipsi « sacras istas scientias 
explieando non minus, imo magis, prosunt Ecclesiae quam 
in loco bencficii residendo » (2). 

CAPUT VIII. 
De lure Annuli. 

25. Datur vera et formalis lex ecclesiastica, quae vetat 
clericis gestare annulum. En ipsa verba decretalis XV , re- 
latae sub titulo De vita et honestate clericorum , in libro III 
collectionis Gregorii IX : « Fibulas omnino non ferant (clerici) 
neque corrigias auri vel argenti ornatum habentes; sed nec 
annulos, nisi quibus competit ex officio dignitatis ». 

26. Attamen Doctores ecclesiastici privilegio sunt donati 
gestandi annulum. Probatur privilegium; 1° ex ritu traditio- 
nis annuli in creatione Doctorum ; 2° ex pluribus decretis 
mox referendis S. Rituum Congregationis ; 3° ex recta inter- 
pretatione ipsorum verborum decretalis. Ita ad rem docet 
Schmier : « Omnibus clericis Doctoribus, etiamsi actu non do- 



(1) S. Alphonsus - Theol. Moralis. Lib. IV, n. 132, — De Herdt - Praxis 
Capitularis. Cap. 28, § 10, n. IX. 4. 

(2) Schmalzgrueber - Ius Ecclesiasticum. Lib. V, Tit. V, n. 13. 

ceant, vel superioritatem habeant, ius annulum portandi con- 
cedo, tum quia, in materia favorabili, plerumque sumus la- 
xiores, et consequenter dignitateni ad Doctoratum, velut gra- 
dum honoris iuxta Clementinam Cum sit, 2, de Magist. exten- 
dere possumus : tum quia si non ex iure communi , saltem 
ex privilegio generali universitatibus et academiis indulto, 
Doctores rite creati, ius portandi annullum per illius inser- 
tionem in digitum, publico ritu, consequuntur » (1). 

27. Hoc privilegium non se porrigit etiam ad Missam 
aliasque ecclesiasticas functiones, uti liquet ex decretis se- 
quentibus : a) Utrum sacerdotes, qui gradus sunt assequuti, 
in aliqua academia vel universitate facultatem tribuente ge- 
standi annulum, hoc gestare queant in digito, sicut Praelati 
gestant ? S. Rituum Congregatio, respondit « Permittitur, prae- 
terquam in ecclesiasticis functionibus, iuxta alias decreta » (2). 

b) An tolerari possit usus annuli in canonico doctore , quan- 
do celebrat aut canit Missam? S. R. C. respondit « Negative » (3). 

c) E. m * et R." 1H D. n « Mi Obser. mfi . Huic Sacrae Rituum Con- 
gregationi exhibita nuper fuerunt dubia, quae in adnexo fo- 
lio continentur. Quum vero sacerdotibus laureatis haudqua- 
quam licitum sit, annulum deferre in sacris functionibus, uti 
Em. V. probe compertum est, S. eadem Congregatio oppor- 
tunum censuit, eiusmodi dubia Eminentiae Vestrae remittere, 

ut ipsa quemvis in re abusum, si vere irrepserit prorsus 

tollere satagat. - Romae , 12 Febr. 1892. - Proposita clubia 
fuerunt sequentia : 1° Laureati in S. Theologia, Iure Canoni- 
co et Philosophia in Academia Romana S. Thomae Aquina- 
tis, possuntne annulum deferre in sacris functionibus et prae- 
sertim in celebratione Sacrosancti Sacriiicii Missae ? Vel hic 
mos potius communis abusus est dicendus? 2° Beneficiati, ca- 

(1) Schmier - Iurisprudentia canonicocivilis. Lib. 3, Tract. 1, Pars 1, 
Cap. I, Sect. 3, § 3, N. 176. 

(2) S. R. C. die 23 Maji 1846, in Bahien. ad V. N. 2907. 

(3) S. R. C. die 30 lunii 1883, in Senen. ad VII. N. 3580. 

nonici et parochi fere onines in sacris functionibus et prae- 
sertim in celebratione Sacrosancti Missae Sacrificii annulum 
deferunt. Possuntne? Vel abusus est hic mos, ideoque delen- 
dus ? (1) Ex quibus omnibus decretis Apostolicae Sedis hanc 
conclusionem deducere debemus cum doctissimo liturgista De 
Herdt : « Licet sacerdotibus saecularibus Doctoris gradu insi- 
gnitis annuli usus permittatur, non tamen in functionibus 
ecclesiasticis » (2). 

28. Quaeritur 1.° Utrum annulus doctoralis esse debeat 
fascia simplex, sine gemma? 

Resp. Negative. Etenim nulla positiva Ecclesiae lege, 
prohibetur gemma in annulo doctorali. Accedit et Urbis praxis, 
secundum quam, annuli gemmati Doctoribus traduntur. 

Quaeritur 2.° Utrum annulus doctoralis plures gemmas 
habere possit? 

Resp. Affirmative. Ratio est, quia nulla prohibitio ad rem 
congruenter adduci potest. 

Quaeritur 3.° Utrum annulus gestetur in annulari digi- 
to dextrae vel sinistrae manus? 

Resp. Affirmative ad primam partem : negative ad se- 
cundam. Etenim per hoc innuitur necessarium discrimen exi- 
stens inter annulum doctoralcm ct matrimonialem, qui sini- 
strae manui sponsae imponitur a sponso, in ritu celebrationis 
matrimonii. « Sponsus acceptum annulum de manu Sacerdo- 
tis imponit in digito annulari sinistrae manus sponsae » (3). 
Res confirmatur exemplo Episcopi , qui, nonnisi in digitum 
dextrae manus, annulum recipit, in ritu consecrationis. « Se- 
det (Consecrans) cum mitra et solus annulum in digitum an- 
nularem dexterae manus Consecrati immittit » (4). 



(1) Monitore Liturgico - Vol. III, pag. 400. 

(2) De Herdt - Praxis Pontificalis. Tom. 1. n. 29. 

(3) Rituale Romanum - Ritus celebrandi matr. sacramentum. 

(4) Pontificale Romanum - De Consecr. Electi in Episcopum. 

Quaeritur 4.° Utrum Doctor in pluribus scientiis eccle- 
siasticis renuntiatus plures annulos deferre possit? 

Resp. Affirmative, absolute loquendo, quum unaquaeque 
Laurea det ius ad peculiarem annulum. Ast, hodiernis mo- 
ribus, haec pluralitas annulorum non usuvenit. Vel ipsi Epi- 
scopi, qui, ex Caeremoniali Episcoporum (1), plures annulos 
deferre possunt, unico hodie sunt contenti. 

Quaeritur 5.° Quid mistice designet gestatio annuli do- 
ctoralis ? 

Resp. Cum deferre annulum sit sponsorum proprium, Do- 
ctor tale ornamentum gestando signiflcat, se scientiam sacram, 
in qua Lauream reportavit, in misticam sponsam accepisse. 

Quaeritur 6.° Cur annulus doctoralis aureus sit? 

Resp. Quia auri fulgor et pretiositas bene signat scien- 
tiae sacrae spiritualem fulgorem et pretiositatem. 

CAPUT IX. 
De lure bireti quadricuspidis. 

29. Dum clerici biretum trium cuspidum gestant, Docto- 
ribus ecclesiasticis est privilegium illud idem deferendi orna- 
tum quatuor cuspidibus. Insignis liturgista De Herdt docet : 
« Biretum cum quatuor apicibus, iuxta usum romanum, pro- 
prie est doctorale » (2). Idem confirmat E.mus Cardinalis Ga- 
sparri dicens : « Biretum cum quatuor cuspidibus habeatur 
privilegium Doctorum » (3). Hoc privilegium constat tum ex 
ritu creationis Doctorum, in quo ipsis hoc ornamentum tra- 
ditur, tum ex decretis mox citandis S. Rituum Congregationis. 

30. Hoc tamen ius, ad instar illius recensiti in capite 
praecedenti, excepta sacra praedicatione, non se porrigit ad 

(1) Caeremon. Episcop. - Lib. II, cap. VIII, n. 10 et 11. 

(2) De Herdt - Praxis Pontificalis. Tom. 1, n. 32. 
3) Card. Gasparri - De SS.ma Eucharistia, Vol. II. n. 736. 

ecclesiasticas functiones, sed tantum ad usum, uti dicunt, ci- 
vilem. En decretum S. R. Congregationis rem confirmans : 
« 1° An in choro et processionibus, quae capitulariter agun- 
tur, canonicus, cui (1), ob magisterium et lauream aut licen- 
tiam in disciplinis theologicis vel sacris canonibus, facultas 
conceditur deferendi biretum cum quatuor apicibus , possit 
eodem bireto uti? 2° An iste, contradicente propter hoc ca- 
pitulo, punctationi distributionum obnoxius evadat; quamvis 
alius sacerdos, quadraginta abhinc annis iam defunctus , in 
eadem ecclesia, usus fuerit tali facultate, et nemo contradi- 
xerit? S. Congregatio, die 7 Decembris 1844, ad Vaticanum 
coadunata, in ordinario coetu , propositis dubiis occurrens, re- 
scribendum censuit : « Negative ad utrumque : nimirum, nec 
uti posse in ecclesiasticis functionibus tali bireto ; nec, si uta- 
tur, amittere distributiones ; siquidem biretum non est cho- 
rale indumentum » (2). 

31. Cohaerenter huic rei, cum bireta rubra Cardinalium 
et violacea Episcoporum (3), in functionibus ecclesiasticis oc- 
currant, numquam quatuor apicibus decorantur, et hoc etiam- 
si eadem gestantes sint eximii Doctores. Immo, quoad Epi- 
scoporum biretum violaceum, habemus etiam appositum de- 
cretum S. Rituum Congregationis , quod est huius tenoris : 
.« Anne (Episcopi possint) adhibere biretum doctorale cum 
quatuor apicibus, quod sit coloris violacei , cum flosculo et 
funiculis rubri coloris ? S. Rituum Congregatio, omnibus rite 
perpensis, die 6 Sept. 1896, rescribendum censuit: Negative, 
quoad biretum formae doctoralis, iuxta decretum in Venu- 
sina, diei 7 Decembris 1844 : affirmative, quoad biretum for- 
mae ordinariae ac coloris violacei cum flosculo et funiculis 
eiusdem coloris, iuxta privilegium a Sanctissimo Domino No- 



(1) In collectione III Gardellini, sub N. 4991 non legitur: Canonicus 
cui, sed : is cui. 

(2) S. Rit. Cong. 7 Decem. 1844, in Venusina, N. 2877, ult. coll. authent. 

(3) Leo XIII- Const. Perpetuo - .3.Februarii 1888. 

stro Leone Papa XIII indistincte omnibus Episcopis eonces- 
sum » (1). 

Quaeritur l.° Biretum unde originem trahat? 

Resp. Biretum a Romanorum birro derivat (2). Porro 
birrus erat vestis, qua utebantur Romani ad se deferidendos 
a pluvia (3). Habebat partem superiorem ad instar cuculli, 
dictam birretum, ad operiendum caput (4). Tractu temporis 
cucullus separatur a reliqua veste , ornatur cuspidibus ex 
digitorum impressione, insuper ei solida materia subsuitur. 
Ita sensim nostrum biretum efformatur. 

Quaeritur 2.° Quando in usum ecclesiasticum introdu- 
ctum sit biretum? 

Resp. Clarus Moroni, docet antiquiorem mentionem, quam 
possidemus, bireti ecclesiastici non esse priorem saeculo XIII. 
Occurrit in actis vitae S. Ivonis , pauperum patroni et ad- 
vocati, qui natus anno 1252, obiit anno 1303 (5). 

Quaeritur 3.° Quid significet biretum quatuor apicibus 
ornatum ? 

Resp. Est symbolum illius coronae sapientiae, de qua lo- 
quitur S. Scriptura. Hinc doctissimus iurisconsultus Alciati 
ita c^nebat de bireto doctorali : 

Stet capiti sublimis apex tegmenque verendum 
Ut Sophiae sedem digna corona tegat. 

Quaeritur 4.° Utrum, in omnibus nationibus, biretum cum 
quatuor cuspidibus sit receptum uti insigne doctorale? 

Resp. Negative. Etenim, ut docet cl. De Herdt , omnes 
clerici Germani, Galli et Hispani indiscriminatim gestant bi- 
retum cum quatuor apicibus (6). Sed in boc non sunt laude 



1) S. R. Cong\ die 6 Septem. 1895 ad V, in S. Iacobi de Cile. N. 3873. 

2) Benedictus XIV - De Sacros. Missae Sacrif. Lib. 1, cap. IX. 
(3)v Leoncavallo - Dizionario. Vox Birrus. 

(4) Moroni - Dizionario. Vol. V, Vox Berretta Ciericale. 

5) Moroni - Dizionario. Vol. V, Vox Berretta Clericale. 

6) De Herdt-Praxis Pontificalis. Tom. 1, n. 32, § 6. 



— 21 — 

digni, quia praxis Ecclesiae Romanae, (quae omnium eccle- 
siarum Orbis mater est et caput) vult, ut Mretum cum quatuor 
apicibus sit exclusivum insigne Doctorum ecclesiasticorum (1). 

Quaeritur 5.° Utrum inter ecclesiasticas functiones , in 
quibus non permittitur usus bireti doctoralis, recenseri debeat 
etiam praedicatio verbi Dei. 

Resp. Negative; quia haec praedicatio est quid potius 
doctrinale quam caeremoniale. Insuper in eadem non habetur 
difformitas ornamentorum inter unum et alium clericum, cum 
orator sit solus in suggestu (2). Rem confirmat hodiernus 
auctor primae notae , E.mus Cardinalis Gennari, qui ita do- 
cet: « U uso del berrelto dottorale rt qimttro punte pub solo 
permettersi nella predicazione (3). 



)0^ 



_(1) De Herdt - Praxis Pontificalis. Tom. 1, n. 32, § 6. 

(2) Quod dicitur de bireto, ratione connexorum, valet etiam de an- 
nulo doctorali. 

(3) Card. Gennari - Monitore Ecclesiastico. Vol. II, Pars III, pag. 108. 
Latine - Usus bireti doctoralis quatuor cuspidum, in sola praedica- 

tione, permitti potest. 



PARS SEGUNDA 

DE DOCTORUM PRTTILEGIIS IN SPECIE. 



CAPUT I. 
De Privilegiis Doctorum in S. Theologia. 



32. Ne coelestis ille sacrorum librorum thesaurus , quem 
Spiritus Sanctus summa liberalitate hominibus tradidit, ne- 
glectus iaceret, officium Canonici Theologi Sacrum Concilium 
Tridentinum, inhaerendo constitutionibus Alexandri III et In- 
nocentii III, instituit (1). Iam iste Canonicus Theologus , in 
Italia et insulis adiacentibus, debet esse laureatus in S. Theo- 
logia, vel saltem talis, ut, infra annum, doctoralem lauream su- 
scipere possit. Ita eruitur ex constitutione Pastoralis Benedicti 
XIII: «Volumus insuper, ut tam illa, quam reliquae omnes 
aliae Praebendae Theologales hactenus constitutae et depu- 
tatae, conferri semper debeant Doctori in S. Theologia vel 
qui, infra annum, doctoralem lauream in eadem facultate su- 
scipiat: et caeteroquin magis idoneo, in formali concursu ab 
examinatoribus renunciato, eo plane modo, quo parochialqs 

(1) Concilium Trident. Sess. V, cap. 1, de Ref. 

ecelesiae conferuutur » (1). Sed extra Italiam et insulas adia- 
centes, pro quibus tantum locis, benedictinam eonstitutionem 
latam fuisse, Doctores asserunt, non-est praescripta laurea(2): 
quia neque Ius Decretalium neque Concilium Tridentinum obli- 
gationem illam expresse imponunt. Observat tamen Bouix: 
« Dici quidem potest fuisse mentem sacrae synodi, ut non eli- 
geretur nisi doctor in S. Theologia : cum enim id expresse sta- 
tuerit pro scholastico , concludi potest a fortiori eam inten- 
disse pro theologalis munere; sed tamen id expresse non dixit, 
ac proinde doctoratus ad theologalem praebendam obtinen- 
dam (extra Italiam) de iure communi non praecipitur » (3). 

33. Quod si Episcopus theologalem praebendam alteri 
dederit quam illi, in supra recensita constitutione Pasloralis, 
definito, Benedictus XIII, collationem irritam declarat, eius- 
demque praebendae provisionem Romano Pontifici reservat, 
Si tamen Canonicus Theologus in lectionibus Sacrae Scri- 
pturae tradendis negligentissimus extiterit, adhuc jubente Be- 
nedicto XIII, licebit Episcopo deputare alium Theofogum, 
sacerdotem saecularem, qui iugiter supplendo eiusdem prae- 
bendati vices, ipsius distributionibus potiatur (4). 

34. Pro hac autem theologali praebenda non sufficere 
lauream in Iure Canonico, S. Congregatio Concilii insequenti 
decreto expresse edocet : « An provisis de praebenda theolo- 

(1) Benedictus XIII - Const. Pastoralis officii - 19 Maji 1725. 

(2) Nostra privata opinio est, constitutionem Pastoralis esse parti- 
cularem legem solum in illa periodo , quae incipit « Hinc igitur ». Ita 
nobis suadent a) tenor generalis totius constitutionis , h) diversa ratio 
servata a RR. Pontificibus, quando revera nonnisi Italiam et insulas adia- 
centes ligare voluerunt , c) generalis dicendi modus Benedicti XIV (De 
Synodo, lib. 13, cap. 9, n. 16) Lucii Ferraris (Vox Canonicatus , art. IX, 
n. 14) aliorumque. Sed haec nostra privata opinio, quae est contra tor- 
rentem canonistarum, cuique tamen Bouix, gallus, non audet contradicefe, 
aliena est a damnanda vigenti praxi exterarum regionum, quibus. modo, 
plusquam centenaria consuetudo suffragatur. 

(3) Bouix - De Capitulis. Pars I, Sect. II, Cap. IX, § 5. 

(4) Benedictus XIII - Const. Pastoralis officii - 19 Maji 1725. 

gali cum clausula de assumendo, infra annum, gradum magi- 
sterii in S. Theologia, in aliqua adprobata universitate , de 
iure sufficiat quod magisterium, infra annum, recipiant in Iure 
Canonico, in aliqua adprobata universitate?» Die 5 Iulii 1723 
responsum fuit : « Negative, et habebitur ratio in casibus par- 
ticularibus » (1). Hinc Benedictus XIV expresse docet : « Non 
sufficit ad obtinendam theologalem praebendam, si quis in Iure 
Canonico laurea doctoris ornatus fuerit aut, infra annum, ipsam 
consequi secum decernat, nisi forte privilegium Apostolicae 
Sedis interveniat » (2). Idem confirmat, recentius, E.mus Car- 

dinalis Gennari : « Non sufficit laurea in Iure Canonico 

sed requiritur necessario iaurea in S. Theologia » (3). 

35. Cum in citata constitutione Pastoralls definitum sit, 
praebendam theologalem dandam esse Doctori in S. Theolo- 
gia, vel qui, intra annum, doctoralem lauream in eadem fa- 
cultate suscipiat, quaeri potest, utrum post annum inutiliter 
elapsum, possit talis Canonicus Theologus non Jaureatus per- 
gere in proprio officio ? Respondetur : Affirmative, usque ad 
sententiam iudicis. Siquidem, ut recte docet E.mus Cardinalis 
Gennari, in poenis privativis alicuius iuris adquisiti, ut in be- 
neficiis, ad poenam incurrendam requiritur declaratio supe- 
rioris, sine qua, in foro externo, non potest quis haberi spo- 
liatus iure suo (4). Hoc conflrmatur auctoritate Doctoris in 
hac materia principis , nempe S. Alphonsi De Ligorio , qui 
expresse dicit : « Adde, nisi poena consistat in privatione ali- 
cuius iuris adquisiti, puta in beneficio , electione , etc. , tunc 
enim semper requiritur declaratio iuridica vel poenae vel 
saltem criminis, etiam si poena imponatur ipso facto incur- 
renda, nulla expectata declaratione » (5). Hoc pro foro externo. 



(1) Thesaurus resolutionum S. C. C. Tom. II, pag. 321. 
Benedictus XIV - Instit. Eccles. Inst. LVII, n. V. 
Card. Gennari - Monit. Eccles. Vol. V, pars 1, pag\ 68, in nota. 

(4) Card. Gennari - Monit. Eccles. Vol. VII, pars II, pag. 272 et sq. 

(5) S. Alphonsus - Theol. Moralis. Lib. 1, n. 148. 

3 

Quoad forum internum ' vero gravis semper inest obligatio 
Canonico Theologo theologicam lauream sibi procurandi, vel 
saltem super eamdem obtinendi dispensationem ab Apostolica 
Sede (1). 

36. Insuper Laureati vel Licentiati in S. Theologia ab 
Episcopo eliguntur et deputantur examinatores in concursi- 
bus pro collatione praebendae theologalis et poenitentiariae. 
Ita Benedictus XIII ad rem disposuit: « Quotiescumque eius- 
modi praebenda theologalis conferenda erit, per edictum pu- 
blicum vocentur quicumque concurrere et examini sese su- 
biicere voluerint, coram Episcopo et quatuor examinatoribus, 
etiamsi synodales non sint, ab eodem Episcopo actu eligen- 
dis ac deputandis, in theologali tamen facultate licentiatis 
et valde peritis , sive saecularibus sive regularibus, et illi, 
qui in concursu eiusmocli, probatus, magisque idoneus renun- 

ciatus fuerit, praebenda conferatur Postremo quaecum- 

que hactenus de praebenda theologali . . . sancivimus, exten- 
dimus etiam, ac ad amussim observari volumus et manclamus, 
(congrua tamen congruis referendo) quoad institutionem Ca- 
nonici Poenitentiarii . . . . . eiusque honestam substeutationem, 
concursum , deputationem, omniaque alia ad illius ofricium 
pertinentia » (2). 

CAPUT II. 

De Priviiegiis Doctorum in Utroque lure vel in lure tantum 

Canonico. 

37. Doctor in Utroque Iure vel in Iure tantum Canoni- 
co ius habet, dummodo aliunde sit idoneus, ut, sede vacan- 
te, eligatur ad officium Vicarii Capitularis. Hoc clare eruitur 
ex insequenti textu Concilii Tridentini : « Capitulum, sede va- 
cante Officialem seu Vicarium, infra octo dies, post mor- 

1) Card. Gennari - Monit. Eccles. Vol. VII, pars II, pag. 272. 

2) Benedictus XIII - Const. Pastoralis officii - 19 Maji 1725. 

tem Episcopi constituere, vel existentem confirmare omnino 
teneatur, qui saltem in Iure Canonico sit Doctor vel Licen- 
tiatus, vel alias, quantum fieri poterit, idoneus : si secus fa- 
ctum fuerit ad Metropolitanum deputatio huiusmodi devolva- 
tur, et si ecclesia ipsa metropolitana fuerit, aut exempta, Ca- 
pitulumque, ut praefertur , negligens fuerit , tunc antiquior 
Episcopus ex suffraganeis in Metropolitana et propinquior 
Episcopus in exempta Oeconomum et Vicarium idoneos pos- 
sit constituere » (1). 

Cum autem iste Tridentini textus pluribus difficultatibus 
aditum aperiat, eas pro posse diluere aggredimur. 

38. Quaeritur 1.° Utrum liceat Capitulo, posthabitis Do- 
ctoribus, eligere clericum idoneum, ex eo quod Concilium di- 
xerit : Vel alias, quantum fieri poterit, idoneus ? 

Resp. Negative. Etenim, ex communi interpretatione Ca- 
nonistarum, (2) citata clausola est subsicliaria, nempe tunc va- 
let quum vel Doctores desunt, vel non sunt idonei. Ita inter 
alios loquitur Bouix: « Tridentina synodus addens: vel alias, 
qnantum fieri poterit, idoneus, clare indicat se noluisse eligi 
non Doctores, nisi deficientibus Doctoribus idoneis » (3). Pro- 
cedit haec responsio etiam quando defuncti Episcopi Vicarius 
Generalis, non Doctor, a Capitulo, secle vacante, Vicarius Ca- 
pitularis eligitur (4). Audiatur prae aliis Iacobus Pignatelli : 
« Si Episcopus demortuus reliquit Vicarium, quem elegerat, 
cum non esset Doctor, Capitulum non debet eum confirmare, 
sed alium, qui sit Doctor, eligere » (5). 



(1) Conc. Tridentinum - Sess. XXIV, cap. 16, de Hef. 

(2) Pigiiatelli - Consultationes. Tom. VIII, consult. 34, n. 2 sq. — Leu- 
renius - De Episcop. Vicariis. Tract. de Capit. sede vacante , cap. IV, 
quaest. 557, n. 2, — Card. De Luca - Annotat. ad Conc. Trid. disc. 31, 
ad sess. XXIV, cap. 16, de Ref. 

(3) Bouix - De Capitulis. Pars V, sect. I, cap. XI. 

(4) S. Congr. Conc. 23 Februarii 1709, Acernen. 

(5) Pignatelli - Consultationes. Tom. VII, consult. 4, n. 9. 

Quaeritur 2.° Si in Capitulo plures adsint Doctores idonei, 
Vicarius Capitularis ex his seligendusne est? 

Resp. Affirmative. Ita enim constanter docuit S. Congre- 
gatio Concilii, et Doctores unanimiter tenent. Unum pro omni- 
bus allegasse sufficiat, clarissimum Augustinum Barbosa, qui 
docet : « Existentibus Doctoribus in Capitulo, necessario unum 
ex illis in Vicarium esse eligendum, alioquin deputationem 
acl Metropolitanum devolvi » (1). 

Quaeritur 3.° Si in Capitulo nonnisi unus existat Doctor 
idoneus, is debetne Vicarius Capitularis necessario eligi? 

Resp. Controvertitur inter Canonistas. Pro affirmativa 
sententia stant Bouix (2), De Angelis (3), Bargilliat (4), Mau- 
pied (5) aliique. Pro negativa sententia militant Cardinalis 
De Luca (6), Cardinalis D'Andrea (7) aliique. Qui ultimi ita 
ratiocinantur : Ad electionem faciendam requiritur libertas 
seu latitudo eligendi inter plures: hinc si unicus Doctor exi- 
stens in Capitulo ex necessitate deberet eligi, actum esset de 
libertate actionis. Praeterea provocant ad plura Sacrae Con- 
gregationis Concilii decreta, quibus vel electio non Doctoris, 
unico posthabito Doctore in Capitulo, legitima iudicata fuit (8), 
vel unici Doctoris querela, aut deputatio , iure devolutivo a 
Metropolitano facta, reiecta est (9). 



(1) Barbosa - Collectan. Doct. in Conc. Trident. Sess. XXIV, cap. 16 
de Ref. n. 28. 

(2) Bouix - De Capitulis. Pars V, sect. I, cap. XI. 

(3) De Angelis - Praelect. Iuris Canon. Tom. I, Pars 2, De Offic. Vi- 
carii n. 19. 

(4) Bargilliat - Praelect. Iuris Can. Tom. I, n. 812. 

(5) Maupied - Iuris univ. comp. Pars 3, lib. 4, s. 2, c. 3, § 3, q. 2, n. 2. 

(6) Card. De Luca - Annot. ad Conc. Trident. Disc. 31, n. 10. 

(7) Card. d'Andrea - Votum ad causam Caurien. et aliarum , diei 25 
Ian. 1862. 

(8) S. C. C. 22 Septem. 1714, Carinolin. - 24 Novem. 1764, Soran. 

(9) S. C. C. 8 Iul. 1702, Aliphan.-ll Sept. 1717, Nazaren. - 23 Februar. 
1709, Acernen. 

Quibus argumentis respondent priores Canonistae aientes: 
Verum est electionem fieri non posse, nisi seligendo ex plu- 
ribus ; ast non probatur Tridentinam Synodum voluisse ele- 
ctionem proprie dictam semper et in omni casu. Imo nec uti- 
tur voce electionis sed constitutionis et confirmationis. Re- 
quirit ergo Concilium, ut constituatur aut confirmetur a Ca- 
pitulo qui sit Doctor. Hoc autem facit Capitulum tum per 
electionem proprie dictam , quando adsunt plures Doctores 
idonei, tum per electionem improprie dictam, idest simplici- 
ter constituendo aut confirmando, quando unicus adest Doctor 
idoneus. Argumento autem ex auctoritate decretorum Sacrae 
Congregationis Concilii petito respondent adducendo alia eius- 
dem Congregationis decreta, quibus contrarium evincitur. 
Provocant, ex. gr. ad decretum diei 3 Iulii 1679 , Ecclesien. 
et ad decretum diei 24 Iulii 1643, Neritonen. quibus expresse 
declaratur : Eligendum Doctorem etiam in casu quo unicus 
dumtaxat de gremio Capituli adsit, ad Doctoris dignitatem 
promotus. 

Ultimo loco recensemus decretum anni 1862, quo ho- 
diernum jus regitur : « An et quomodo deputatio Vicarii Ca- 
pitularis non Doctoris aut Licentiati in Iure Canonico , licet 
electus fuerit Vicarius Generalis praedefuncti Episcopi, nulli- 
tate laboret, si unus saltem de gremio Capituli sic gradua- 
tus existat?» S. Congregatio Concilii die 25 Ianuarii 1862 
reposuit : « Providebitur in casibus particularibus ». 

Quaeritur 4.° Si nullus in Capitulo sit Doctor vel Licen- 
tiatus in Iure Canonico , bene vero aliqui graduati idonei 
reperiantur extra Capitulum, in dioecesi, Vicarius Capitularis 
ex his eligendusne est? 

Resp. Disputatur inter Canonistas. Negant Cardinalis De 
Luca (1), De Herdt (2) aliique. Affirmant Pezzani (3), Pallot- 



(1) De Luca - Annot. ad Conc. Tricl. Disc. 31, n. 10. 

2) De Herdt - Praxis Capitularis. Cap. XIX, § 2, n. 3. 

3) Pezzani - Codex S. Catli. Rom. Eccles. Yol. III, canon. 384, p. 788. 

tini (1), Bouix (2) aliique. Pro prima sententia faciunt de- 
creta S. C. Concilii 7 Iunii 1636, Vicentin; 4 Aprilis 1637 
Campanien ; 9 Novem. 1662, Salern ; 18 Augusti 1668 Lan- 
cian. Pro secunda sententia affirmante militant decreta 11 
Maji 1624, Hortonen. et Complen. et 20 Decembris 1592,Tranen. 
Hoc extremum clecretum nimium explicitum est, quum dicat: 
« Electionem Vicarii non Doctoris a Capitulo , sede vacante, 
factam esse nullam, si alii extra Capitulum Doctores idonei, 
ut proponitur, existebant ». 

Re ita dubie existente, Capitulum, optimo consilio, Vica- 
rium nonnisi Doctorem vel Licentiatum eligeret : nom enim 
expediens esset, momento tam critico pro dioecesi , talem ei 
praeficere superiorem, contra quem subditi contumaces exce- 
ptionem legitimitatis movere possent. Idem dic de casu sub 
numero superiori expenso. 

Quaeritur 5.° Si neque in Capitulo neque extra, in dioe- 
cesi, reperiatur Doctor vel Licentiatus in Iure Canonico, de- 
betne iste A^ocari ab extranea dioecesi? 

Resp. Negative. Ratio est, quia si haec fuisset mens 
Tridentinorum Patrum , ipsi in supra allato textu , frustra 
adjecissent illa verba : Vel alias idoneus; etenim Doctores 
vel Licentiati in Iure Canonico, alicubi, semper inveniuntur 
sub Sole (3). 

Quaeritur 6.° Si in Capitulo sint Doctores idonei et item 
Doctores idonei reperiantur etiam extra Capitulum, praeferen- 
dine sunt capitulares ? 

Resp. Affirmative. Etenim S. Congregatio Concilii ad ta- 
lem casum respondit, caeteris partbus, praeferendos esse ca- 
pitulares (4). 



(1) Pallottini r- Collectio. Tom. XVII. Vicarius Capit. § 1. 

(2) Bouix - De Capitulis. Pars V, sect. I, cap. XI. 

(3) De Herdt - Praxis Capitularis. Cap. XIX, § 2, n. II, 3. 

(4) S. Congr. Concilii, die 9 Septem. 1594, Melphien; —24 Iulii 1642, 
Neriton. 

Ad rem docet Bouix : « Quando capitularis, licet non Do- 
ctor, est alias idoneus, anteponi debet extero^ alias etiam ido- 
neo, sed non Doctori » (1). Utrum autem in praedictis duobus 
casibus eligendus sit capitularis siib poena nullitatis, quaestio 
est inter Canonistas. Qui affirmant (2) rationem adducunt, quod 
in substrata materia non observantia decretorum S. Congre- 
gationis reddit actuminvalidum. E contra negantes (3) tenent, 
praefatam non observantiam reddere posse actum illicitum, 
non vero invalidum. 

Nota tamen cum Bargilliat (4) atque De Herdt .(5), quae- 
stionem hanc institui non posse quoad Vicarium Generalem 
Flpiscopi, etiamsi ipse sit extraneus Capitulo et ne quidem 
canonicus, quia in Concilio Tridentino expresse dicitur quod 
eligi valeat (6). 

Quaeritur 7,° Utrum sufficiat Doctoratus in S. Theologia. 

Resp. Sufficere sustinuit olim Riccius (7), eo quod eonci- 
lium dicat: « Qui saltem in Iure Canonico sit Doctor vel Li- 
centiatus », quasi illud adverbium saltem indicaret posse a 
fortiori eligi Doctorem in Theologia. x Sed opinio illa prorsus 
falsa est. Vox enim saltem ibi adhibetur relative ad eos qui 
gradum habebant in Civili simul ,et Canonico lure. Vult nem- 
pe synodus ut Vicarius Capitularis, si Doctor non sit in utro- 
que Iure, in Canonico saltem gradum obtineat. Unde ad Do- 
ctoratum in Theologia non attenditur, cum de illo lex tri- 
dentina prorsus siluerit. Ita communiter Canonistae (8), ex 



1) Bouix - De Capitularis - Pars V, sect. I, cap. XII. 

(2) Leurenius - De Capitulo sede vac. Cap. IV, quaest. 556 — Pigna- 
telli - Consultationes. Tom. VII, Cons. IV, n. 2. 

(3) Card. De Luca - Annot. ad Conc. Trident. Disc. 31, n. 20. 

(4) Bargilliat - Praelect. Iuris Can. Tom. 1, n. 813, a. 

(5) De Herdt - Praxis Capit. Cap. XIX, § 2, n. III. 

(6) Conc. Tridentinum - Sess. XXIV, cap. 16, de Ref. 

(7) Riccius - Decisiones curiae neapolit. Pars IV, decis. 305. 

(8) Leurenius - Tract. de Capitulo sed. vac. Cap. 4 cpiaest. 557, n. 5. - 
Bouix-De Capitulis. ParsV sect. 1, cap. XI, n. III. 

pluribus decisionibus S. Congr. Concilii, inter quas eminent 
illa 11 Iulii 1626, in Astensi, et alia 24 Martii 1627, in Orio- 
lensi. 

Quaeritur 8.° Suffieitne solus Doctoratus vel Licentia in 
Iure Canonico ad hoc ut quis Vicarius Capitularis eligatur? 

Resp. Negative : etenim praeter titulum academicum plu- 
res aliae conditiones requiruntur : hae sunt : 1° aetas 25 an- 
norum ; quia ex Concilio Tridentino ad quascumque dignitates, 
quibus animarum cura subest, requiritur aetas 25 annorum 
inceptorum (1): 2° prima Tonsura; quia necessitas alicuius 
ordinis etiam minoris, secundum ius vigens, a nemine Cano- 
nistarum demonstratur: 3° immunitas a censura ; alias ipse 
nequisset fungi suo officio : 4° pietas et prudentia, sine qui- 
bus nemo esse potest superior ecclesiasticus : 5° legitimitas 
natalium ; quia superiores ecclesiastici ordinarii illegitimi esse 
nequeunt (2). 

39. Doctor vel Licentiatus in Iure Canonico optime eli— 
gitur etiam ad officium Vicarii Generalis. Etsi autem sit v.e- 
rissimum quod docet Monacelli (3) : « In Iure nullibi cautum 
est ut Vicarius debeat esse Doctor », hoc tamen liquetexin- 
frascriptis decretis Sacrae Congregationis Episcoporum et Re- 
gularium, quae edita fuerunt die 28 Augusti 1582, in Poli- 
gnanensi et die 6 Octobris 1645, in Triventina. Quinimo Sacra 
eadem Congregatio, 15 Novembris 1605, in Surrentina re- 
scripsit non sufficere Vicarium Generalem esse Theologum. 

40. Cum autem citata decreta nonnisi particularia sint, 
acre discutitur inter Canonistas, utrum eadem pro reliquis 
dioecesibus constituant normam praeceptivam vel directivam. 
Pro prima sententia militant Ferraris (4), Pellegrino (5), Sbroz- 



(1) Conc. Trid. Sess. XXIV, cap. 12 de Ref. 

(2) Leurenius - De Capit. Sede Vacante. Cap. IV. quaest. 561. 

(3) Monacelli - Formularium. Pars II, tit. 16, form. 7, n. 3. 

(4) Ferraris - Bibliotheca - Vox Vicarius Generalis. art. I, n. 38. 
5) Pellegrino - Praxis Vicariorum. Pars I, Monita Generalia. n. 8. 

zio (1) aliique: pro secunda Garzia (2), Gennari (3), Santi (4), 
aliique. 

41. Doctores in Iure Canonico fieri possunt advocati pe- 
nes Romanam Rotam et Apostolicam Signaturam. Etsi enim 
advocati proprii ac nativi Sacrae Rotae et Signaturae Apo- 
stolicae sint advocati concistoriales , tamen, « admittuntur et 
alii sive sacerdotes sive laici, qui laurea doctorali saltem in 
Canonico Iure instructi , post triennale tyrocinium vel qua 
adiutores penes aliquem ex auditoribus, vel penes aliquem 
ex advocatis rotalibus, facto experimento coram rotali colle- 
gio, ab eodem idonei reperti sint, diploma advocatorum acce- 
perint, a sacrae Rotae Decano et ab uno ex notariis subsi- 
gnatum, ac iusiurandum coram rotali collegio dederint de 
munere ex conscientia implendo (5). 

42. Habiles sunt etiam, ut eligantur adiutores auditorum 
Rotae, iuxta canonem 3 citatae legis, qui ita sonat: « Singuli 
auditores , probante rotali collegio et accedente consensu Sum- 
mi Pontificis, eligant sibi unum studii adiutorem, qui laurea 
doctorali Iuris saltem Canonici in publica universitate studio- 
rum, vel facultate a S. Sede recognitis donatus sit, et reli- 
gione vitaeque honestate praestet » (6). 

43. Laureati in Iure Canonico, caeteris paribus , ab Epi- 
scopis praeferendi sunt in adsignandis officiis Promotoris Fi- 
scalis, Cancellarii et Vicarii Foranei, quia, sin ex lege eccle- 
siastica, saltem ex recta ratione patet, eos aptiores esse ad 
talia munia exequenda. 



(1) Sbrozzio - De Vicarii Episcopi officio. Lib. I, quaest. 36, n. 9. 

(2) Garzia - De Beneficiis - Pars V, Cap. VII, n. 17. 

(3) Gennari - Monitore Ecclesiast. Serie II, Vol. XII, pag. 268. 

(4) Santi - Praelect. Iuris Can. Lib. I, Tit. XXVIII, n. 26. 

(5) Lex propria S. Romanae Rotae - Canon. 44 - 29 Iuni 1908. 
3) Lex propria S. Romanae Rotae - Canon. 3 - 29 Iunii 1908. 

CAPUT III. 
De Privilegiis Doctorum in S. Theologia vel in lure Canonico. 

44. Praecipua dignitas, cui recludit aditum theologica vel 
canonica laurea, est Episcopatus. Quod enim iam a suo tem- 
pore 8. Paulus statuit: « Oportet ergo Episcopum irreprehen- 
sibilem esse . .. pudicum, hospitalem , doctorem », (1) Conci- 
lium Tridentinum pressius determinavit dicens : « Quicumque 
posthac ad Ecclesias Cathedrales erit assumendus..... . antea 

in universitate studiorum, Magister sive Doctor aut Licentia- 
tus in S. Theologia vel Iure Canonico merito sit promotus, 
aut publico alicuius academiae testimonio idoneus ad alios 
docendos ostendatur. Quod si Pegularis fuerit, a Superioribus 
suae religionis similem fldem habeat » (2). 

45. Quaestionem , utrum Episcopatui accomodatior sit 
Theologus vel Canonista, ita resolvit Anacletus Reiffenstuel : 
Aut agitur de dioecesi, in qua haereses non sunt, et prae- 
fertur Canonista; quia praecipua cura est in causis discutien- 
dis; aut agitur de dioecesi in qua haereses grassantur, et prae- 
fertur Theologus , quia praecipua cura est in defendenda 
Fide (3). Docet autem S. Ioannes a Capistrano (4), etiam in 
hoc secundo casu praeferendum esse Canonistam, quia bonus 
Canonista est etiam validus Theologus. Si quis tamen laureae 
canonicae coniungeret etiam theologicam, certissime praefe- 
rendus esset reliquis, quia utilem opem conferret dioecesi sub 
utroque aspectu (5). 

(1) S. Paulus - Epistola I ad Timoth, cap. 3, v. 2. 

(2) Conc. Tridentinum - Sess. 22, cap. 2, de Ref. 

(3) Reiffenstuel - Ius Canonicum. Prooemium. n. 44. 

(4) S. Ioannes a Capistrano - Tractatus Speculum conscientiae. Pars 
I, n. 31. 

(5) Subintellige : Dummodo talis homo suis titulis scientificis con- 
iungeret etiam sanctitatem et prudentiam, sine quibus, in Ecclesia Dei, 
nemo praeesse potest. 

46. Sacrum Concilium Tridentinum haec verba notatu 
digna habet: « Archidiaconi etiam, qui oculi dicuntur Epi- 
scopi, sint in omnibus ecclesiis, ubi fieri poterit, Magistri in 
Theologia, seu Doctores aut Licentiati in Iure Canonico (1). 
Ad ceteras autem dignitates vel personatus, quibus animarum 
cura nulla subest, clerici, alioquin idonei et XXII annis 
non minores, adsciscantur » (2). Unde patet Doctores et Li- 
centiatos in Theologia vel Iure Canonico habere ius , dum- 
modo sint idonei, ut praeferantur aliis in concessione bene- 
ficii archidiaconalis. Sed hoc valet de illo tantum archidia- 
conatu, qui, ad mentem Concilii, adnexam habet curam ani- 
marum et iurisdictionem. Ita declaravit S. Congregatio Con- 
cilii die 26 Maji 1594 in Sulmonen : 20 Iulii 1671 in Aquaepen: 
16 Februarii 1704 in Cotronen: Quare Ferraris docere potuit: 
« Archidiaconus, qui vere cura animarum et omni prorsus 
jurisdictione caret, non comprehenditur in citato decreto Con- 
cilii Tridentini quoad qualitatem Doctoratus vel Licentiaturae 
in eo requisitam » (3). Procedit hoc sive sit sive non sit Ar- 
chidiaconatus prima dignitas in Capitulis (4). 

47. Quod si obiiciatur in omnibus bullis, quae de bene- 
ficio archidiaconali a Dataria Apostolica expediuntur, sine 
ulla distinctione, clausulam inveniri : « Infra annum lauream 
doctoralem suscipere tenearis », facile respondetur cum Mo- 
nacelli, hoc fieri potius de stylo scriptorum, quam de volun- 
taie Papae (5). 

Revera, Episcopus Nolanus hunc proposuit quaesitum Sa- 
crae Congregationi Concilii: « La presctiztone, che tuttora suole 



(1) Ad hunc textum intelligendum nota, quod, tempore Concilii Tri- 
dentini, laureati in Theologia dicebantur Magistri, in aliis autem scien- 
tiis, Doctores. 

(2) Conc. Tridentinum - Sess. XXIV cap. 12, de Ref. 

(3) Ferraris - Bibliotheca. Vox Archidiaconus n. 39. 

(4) Ferraris - Bibliotheca. Vox Archidiaconus n. 40. 

(5) Monacelli - Formularium. Tom. III. Supplem. ad Tom. 1, n. 211. 

mettersi nelle bolle pontificie, di fornirsi di Laurea per la 
prima dignitd del Capitolo, « intra annum » deve ritenersi 
un obbligo stretto, ovvero, come avverte il Monacelli , e una 
sempiice formola di Dritto, che non obbliga* nel presente or- 
dine di cose; poiche per innanzi alla prima dignitd si dava 
giurisdizione e cura di anime, mentre oggi e rimasta sem- 
plice onorificenza? (1) S. Congregatio Concilii, die 22 Iunii 1891, 
ita reposuit : « Detur responsum , ut in Nuscana , diei 14 
Iulii 1884: idest : Lauream Doctoralem pro dignitatibus omni 
cura et iurisdictione carentibus de Iure non requiri » (2). 

48. Si tamen alicubi Archidiaconatus adhuc curam ani- 
marum adnexam haberet et non iurisdictionem , disputatur 
inter Canonistas de obligatione laureae. Requiri, docent Bar- 
bosa (3) et Ferraris (4) : non requiri tenent Vecchiotti (5) et 
Cardinalis Gennari (6). Omnes admittunt illum Archidiaconum 
debere esse Doctorem vel Licentiatum , qui est oculus Epi- 
scopi, ut loquitur Concilium Tridentinum. Sed quando Archi- 
diaconus dicitur oculus Episcopi ? Pro prima sententia hoc 
verificatur quando ipse fruitur iurisdictione in foro externo 
vel cura animarum; pro secunda sententia hoc verum est so- 
lum quando ipse gaudet iurisdictione in foro externo. 

49. Praeterea Concilium Tridentinum «Hortatur ut in 
provinciis, ubi id commode fleri potest, Dignitates omnes et 
saltem dimidia pars Canonicatuum in cathedralibus ecclesiis 

(1) Latine : Praescriptio, quae adhuc hodie inseri solet bullis ponti- 
ficiis, ut suscipiatur Laurea a prima Capituli dignitate, intra annum, re- 
tmerine debet tamquam stricta obligatio, vel, ut animadvertit Monacelli, 
est simplex iuris formula, quae non obligat in praesenti rerum ordine, 
quia antea primae dignitati dabatur iurisdictio curaque animarum et 
nunc ipsa remanet simplex honorificentia ? 

(2) Monitore Ecclesiastico - Vol. VIII, Pars 1, pag. 245. 

(3) Barbosa - De Canonicis. Cap. V, n. 6. 

(4) Ferraris - Bibliotheca - Vox Archidiaconus, n. 38. 

(5) Vecchiotti - Institutiones Canon. Tom. I, Cap. VIII, § 83. 

(6) Monitore Ecclesiastico - Vol. XI, pag. 222. 

€t collegiatis insignibus conferantur tantum Magistris vel Do- 
ctoribus, aut Licentiatis in Theologia vel Iure Canonico » (1). 
Hinc manifesto eruitur non dimidiam partem Dignitatum sed 
absolute omnes desiderari graduatas. E contra, pro Canonicis 
sufficit dimidiam eorum partem constare Doctoribus vel Li- 
centiatis. Hoc tamen non est extendendum etiam ad colle- 
giatas simplices (2). Sed non ex eo quod hic habeatur horta- 
mentum et non lex, infertur posse ipsum libere praeteriri; de- 
siderium enim Superioris (et tanti Superioris !) debet esse quasi 
praeceptum pro Episcopis. Dignus est qui hic audiatur clarus 
vir Sole: « Verbum hortatur, quamvis , absque dubio , non 
praeceptum sed consilium contineat, tamen non esset certe 
laudandus Episcopus, qui, posthabitis Doctoribus vel Licentiatis 
in S. Theologia vel in Iure Canonico, caeteroquin dignis, tum 
dignitates, tum caeteros canonicatus aliis conferret, negligens 
irrationabiliter optimum Synodi Tridentinae consilium, sese- 
que opponens spiritui Patrum Tridentinorum, qui, tali horta- 
tiva dispositione, capitulorum dignitati ac praestantiae consu- 
lere voluerunt » (3). 

50. Pro officio Canonici Poenitentiarii hanc dispositionem 
Concilii Tridentini habemus : « In omnibus cathedralibus ec- 
clesiis, ubi id commode fieri poterit, Poenitentiarius aliquis 
cum unione praebendae proxime vacaturae, ab Episcopo in- 
stituatur, qui Magister sit vel Doctor aut Licentiatus in Theo- 
logia vel Iure Canonico et annorum 40, seu alias, qui aptior, 
pro loci qualitate reperiatur » (4). Lata est etiam pro Italia 
et insulis adiacentibus constitutio Pastoralis Benedicti XIII, 
quae de praebenda Poenitentiariae ita disponit : « Quaecum- 
que hactenus de Praebenda Theologali et Sacrae Scripturae 



(1) Conc. Trident. Sess. XXIV, cap. 12 de Ref. 

(2) Collegiata insignis praestat simplici rmmero canonicorum, rediti- 
bus capituli, qualitate servitii, nobilitate oppidi, numero civium oppidi etc. 

(3) Analecta Ecclesiastica - Ann. V, Fascic. III. Martius 1897, pag. 129. 

(4) Concilium Trident. Sess. XXIV. cap. 8 de Ref. 

lectione sancivimus, extendimus etiam, ac adamussim obser- 
vari volumus et mandamus (congrua tamen congruis refe- 
rendo) quoad institutionem Canonici Poenitentiarii in illis Ca- 
thedralibus, in quibus nondum fuerit institutus, eiasque ho^ 
nestam substentationem, concursum, deputationem, omniaque 
alia ad illius officium pertinentia, et praeter illa, qaae a No 
bis superius disposita sunt, ea insuper, quae Tridentina Sy- 
nodus, cap. 8, sess. 24 cle reformatione de huius ministri qua* 
litate, aetate ac exemptione a servitio chori constituit, exacte 
observari decernimus, praecipimus et mandamus » (1). Iamvero 
in dicta constitutione benedictina pro Canonico Theologo sanci- 
tur : « Volumus insuper, ut tam illa quam reliquae omnes aliae 
Praebendae Theologales hactenus constitutae et deputatae, 
conferri semper debeant Doctori in S. Theologia, vel qui, infra 
annum, Doctoralem Lauream in eadem facultate suscipiat » (2). 
51. Hinc clare deducitur Lauream Theologicam sufficere 
ad officium Canonici Poenitentiarii. Sed sufficitne etiam Lau- 
rea Canonica? Quaestio valde salebrosa est. Sed nos post 
maturam rei discussionem, affirmativam sententiam retinen- 
dam esse putamus, nempe Lauream Canonicam sufficere. Re 
quidem vera, quum iura iuribus sint concordanda, quumque 
abrogatio prioris legis per subsequentem, materia sit hodiosa 
et ideo strictae interpretationis, ita debet constitutio Pasto- 
ralis cum Tridentino concordari, ut non admittatur ullius par- 
tis abrogatio, nisi in casu absolutae oppositionis. Atqui abso- 
luta oppositio in casu non existit et concordia logice fieri 
potest; ergo Laurea Canonica pro Canonico Poenitentiario suf- 
ficit. Facile patet veritas propositionis minoris si retineatur: 
Poenitentiarium debere existere graduatum vel in Theologia, 
(uti vult Tridentinum et Pastoralis) vel in Iure Canonico (uti 
iubet solum Tridentinum). 

(1) Benedictus XIII - Const. Pastoralis, XIV Kalendas Iunii 1725. 

(2) Benedictus XIII - Const. Pastoralis , XIV Kalendas Iunii 1725 ; 
in fine. 

52. Una limitatio videtur potius tridentino textui infe- 
renda pro Italia et insulis adiacentibus, nempe non amplius 
valere clausulam « seu alias qui aptior pro loci qualitate re- 
periatur ». Ratio est quia citata benedictina constitutio Lau- 
ream absolute et semper exposcit sin actu, saltem infra an- 
num consequendam. 

53. Utraque opinio nostra firmatur uniformi et constanti 
praxi S. Datariae Apostolicae. Quae in bullis concessionum 
Poenitentiariae intra limites Italiae insularumque adiacen- 
tium, hanc clausulam inserere numquam omittit, quando pro- 
visus non est graduatus: « Volumus autem quod tu , infra 
annum proximum , gradum magisterii in S. Theologia vel 
Doctoratus aut Licentiaturae in Decretis, in aliqua approbata 
studii generalis Universitate, praevio rigoroso examine , ac 
aliis servatis servandis, suscipere omnino tenearis, alioquin 
Canonicatus et Praebenda praefati vacant eo ipso ». 

54. Concilium Lateranense III, sub Alexandro III cele- 
bratum, statuit ut in omnibus cathedralibus ecclesiis designa- 
retur magister, qui clericos et adolescentes pauperes gratis 
erudiret; cui magistro, pro honesta substentatione consulere- 
tur assignatione beneficii ecclesiastici (1). Inde factum est, ut 
in cathedralibus ecclesiis officium Scholas ttci institueretuY (2). 
Quoniam vero praescriptio Concilii in omnibus cathedralibus 
non observabatur, Innocentius III, in Concilio Lateranensi IV, 
eamdem praescriptionem renovavit et extendit ad alias etiam 
Ecclesias, quarum sufficere possent facultates (3). Haec quidem 
disciplina viguit usque ad Concilium Tridentinum, a quo cum 
instituerentur seminaria (4), Scolasteria sin iure, saltem facto 
evasit simplex titulus beneficii vel dignitatis. Nihilominus 
jdem concilium voluit, ut non concederetur nisi Doctoribus 

(1) Cap. Quoniam, 1, de Magistris etc. 

(2) Santi - Praelect. Iuris Canon. Lib. V, Tit, V, n. 2. 

(3) Cap. Quia, 4, de Magistris etc. 

(4) .'Concil. Tridentinum - Sess. 23, cap. 18, de Ref. 

vel Licentiatis in Theologia vel Iure Canonico, ut patet ex 
his verbis : « De caetero vero officia vel dignitates illae quae 
Scholasteriae dicuntur, nonnisi Doctoribus vel Magistris aut 
Licentiatis in S. Pagina aut in Iure Canonico , et aliis per- 
sonis idoneis et qui per seipsos id munus expleant, conferan- 
tur : et aliter facta provisio nulla sit et invalida, non obstan- 
tibus quibusvis privilegiis et consuetudinibus etiam immemo- 
rabilibus » (1). 

55. Aliud Doctorum privilegium est ut creentur Exami- 
natores Synodales vel Pro-Synodales. En verba Concilii Tri- 
dentini : « Sint vero hi Examinatores Magistri seu Doctores» 
aut Licentiati in Thologia aut Iure Canonico, vel alii Cleri- 
ci seu regulares, etiam ex ordine mendicantium, aut etiam 
saeculares, qui ad id videbuntur magis idonei » (2). Iamvero 
hic quaeritur utrum citata verba tridentina inducant alterna- 
tivam electionis vel potius ordinis : seu, clarius, sciscitatur, 
utrum inter diversa personarum genera hic alternative expres- 
sa per verbum vel optio sit Episcopo tributa, vel potius ordo 
indicatus, in quantum non possit nominare non Doctores nisi 
quando Doctores in dioecesi desint? 

56. Respondemus cum cl.mo Fagnano particulam vel or^ 
dinem inducere non electionem (3). Hoc evincitur tribus ar- 
gumentis: 1° Etsi particula vel regulariter electionem tribuat, 
tamen quando est posita inter personas habentes diversas 
qualitates, et in prima parte nominatis subest maior ratio 
quam in posterioribus, ad secundam partem perveniri non 
debet nisi in defectu primae. 2° Si alternativa in praesenti 
casu non signaret ordinem, esset otiosa et satis fuisset tri- 
buere Episcopo facultatem eligendi clericos saeculares vel re^ 
gulares idoneos. 3° Sacra Congregatio Concilii declaravit: 
« Episcopum non posse eligere Examinatores Synodales, qui 

(1) Concilium Trident. Sess. XXIII, Cap. 18 de Ref. 

(2) Conc. Tridentinum Sess. XXIV, Cap. 18 de Ref. 

(3) Fagnanus - Commentaria. In cap. Inter caeteras, de Rescriptis. n. 46, 

non sunt Doctores seu Magistri aut Licentiati in Theologia 
aut Iure Canonico, si extent ; alioquin alios clericos esse eli- 
gendos, qui ad id magis idonei videbuntur » (1). Postea vero 
idem confirmans docuit : « In praedictos Examinatores Syno- 
dales non posse eligi clericos saeculares, aut regulares , qui 
dictis gradibus non sint insigniti, nisi ulli viri qualitatis su- 
perius expressae non extent, quo casu, sunt eligendi, qui ad 
munus exercendum magis idonei videbuntur » (2). 

Concludendum igitur est cum praelaudato Fagnano, par- 
ticulam vel, quae habetur in citato loco Concilii Tridentini, 
« praescribere ordinem non electionem, et Episcopum ad se- 
cundam partem alternativae pervenire non debere, quamdiu 
primae parti possit esse locus » (3). 

57. Aliud Doctorum privilegium est, ut aliquando dele- 
gentur a S. Poenitentiaria ad dispensandum super occulto 
impedimento affinitatis, post contractum Matrimonium, aut 
etiam ad dispensandum a votis castitatis vel ingrediendi re- 
ligionem (4). Litterae S. Poenitentiariae hanc referunt inscri- 
ptionem: « Discreto viro Confessori, Magistro in Theologia vel 
Decretorum Doctori, ex adprobatis ab Ordinario, per latorem 
praesentium ad infrascripta specialiter eligendo ». Hinc infer- 
tur, docet Sanchez : « frustrari dispensationes has suo effectu, 
si eas expediens non sit vere dicto gradu insignitus, quamvis 
communi errore Doctor existimetur » (5). Ratio est, quia solum 
ille potest litteras apostolicas exequi, qui est a S. Sede dele- 
gatus: atqui S. Sedes, in casu, nonnisi Doctorem in Theologia 
vel in lure Canonico delegavit : ergo solum iste potest dictak 



(1) S. Congr. Concilii, 19 Febmarii 1628, in Senon. - Cfr. Ferraris. Bi- 
bliotheca. Vox Concursus, art. III, n. 37. 

(2) S. Congr. Concilii, 10 Martii 1629, in Turritana. - Cir. Ferraris, 1. c. 

(3) Fagnanus - Commentaria. In cap. Inter caeteras, de Rescriptis, n. 46. 

(4) Sanchez - De Matrimonio. Lib. VIII, disput. 34, n. 1 sq. 

(5) Sanchez - De Matrimonio. Lib. VIII, disput. 34, n. 10. 

6 

exequi litteras ; et si alius faciat, dispensationem invalidam 
concedit. 

58. Privilegium istud, utpote forum internum spectans, 
perdurat etiam post constitutionem Sapienti consilio Pii X, 
qua, romana curia reformata est: quia idem Pontifex de Sacra 
Poenitentiaria agens iussit : « Huius sacri iudicii seu tribu- 
nalis iurisdictio coarctatur acl ea dumtaxat, quae forum in- 
ternum, etiam non sacramentale, respiciunt » (1). 

59. In processibus ordinariis pro beatificatione et cano- 
nizatione servorum Dei, quum saepe saepius Episcopus ndn 
possit per se procedere, delegat suum Vicarium Generalem 
vel alium virum in ecclesiastica dignitate constitutum ad of- 
ficium iudicis. Simul cum eo alios duos clericos nominat Iu- 
dices Adiunctos (2). Hi tres processum conficiunt, depositio- 
nes testium excipiunt subscribuntque, sedulo curantes ut 
omnia ad luris tramitem fiant. In antecessum autem iurare 
debent, se munus fideliter executuros et secretum servaturos 
sub poena periurii et excommunicationis latae sententiae Ro- 
mano Pontifici reservatae (3). Iamvero cautum est in Iure, ut 
Iudices Adiuncti sint graduati, unus in S. Theologia et alter 
in Iure Canonico. En verba legis « Delegatus (iudex) sive ille 
sit Vicarius sive cuiuscumque dignitatis, cum aliis ad minus 
duobus doctis viris, altero scilicet Magistro in Theologia, altero 
vero graduato vel licentiato in Iure Canonico, rem totam ita 
peragere debeant, ut omnes sua nomina subnotent post sub- 
scriptionem cuiuscumque testis, antequam discedant a loco 
ipsius examinis » (4). 

60. Lex propria Sacrae Romanae Rotae et Signaturae 



(1) Pius X - Const. Sajpienti consilio, 29 Iunii 1908. 

(2) Fornari - Codex pro Postulatoribus causarum beatif. et canoniza- 
tionis. Pars altera. Lit. B. De Iudicibus. 

(3) Trama - Manuale pro conficiendis processibus beat. et canoniz. 
De Process. in genere. Cap. VI. 

(4) Encyclica S. C. Rituum diei 12 Martii 1631. 

Apostolicae concedit Doctoribus in S. Theologia et Iure Ca- 
nonico privilegium, ut ex eorum classe eligantur omnes de- 
cem Praelati Auditores Rotae (1). Iussit insuper ex iisdem 
Doctoribus in S. Theologia et Iure Canonico seligi eos, qui in 
eodem tribunali esse debeant Promotores iustitiae pro iuris 
et legis tutela et Defensores sacri vinculi matrimonii, profes- 
sionis religiosae et sacrae ordinationis (2). 

Nota — Cum Doctoribus in Philosophia nullum peculia- 
re ius sit tributum, retinendum est, eos nonnisi generalibus 
frui privilegiis, quae in prima parte hnius Opusculi late re- 
censuimus. Idem fere dicendum de Doctoribus in S. Scriptura, 
quibus hoc tantum privilegium fecit Pius X, ut eos Episcopi 
habere debeant « potiores, quibus, in sacro seminario, Scriptu- 
rarum magisterium committant » (3). 



>6JS 



(1) Lex propria S. R. Rotae diei XXIX Iunii 1908, canon. I. 

(2) Lex propria S. R. Rotae diei XXIX Iunii 1908, canon. 4. 

(3) Pius X - Const. Scripturae Sanctae, XXIII Februarii 1904. 



APPBNDIX 



DE LICENTIA ET BACCALAUBEA 



1. Nostri instituti erat explanare iura et privilegia quae 
tantum Laurea Doctoralis concedit. Sed quum Licentia et 
Baccalaurea sint quasi gradus inferiores, quibus ad Lauream 
pervenitur, non abs re erit, de istis vel breviter disserere. 

Licentia est ergo publicum universitatis catholicae te- 
stimonium, quo quis in secundo gradu academico constituitur, 
talique scientia ornatus declaratur, ut habilis sit ad conse- 
quendam dignitatem doctoralem (1). Qui tali testimonio de- 
corantur dicuntur Prolytae^ a graeco verbb ^b ante et Auw 
solvo, quia sciunt solvere quaestiones, quae ante eos ponun- 
tur. Dicuntur Licentiati quia licentiam habent ascendendi ad 
Doctoratum. Appellantur demum Mellodidiscali, a graeco verbo 
ixsXXw futurus sum et &5aaxw doeeo , quia ipsi mox docturi 
sunt (2). 

(1) Wernz — Ius decretalium. Tom. III, n. 88, II. 

(2) Schmalzgrueber - Ius Ecclesiasticum. Lib. V. Tit. V. n. 2. 



— 46 — 

2. Magno animorura aestu exagitatur quaestio inter Ca- 
nonistas, utrum Prolytae gaudeant iuribus et privilegiis Do- 
ctorum. Qui negant ita arguunt: 1° Iura ista conceduntur Do- 
ctoribus; atqui Prolytae non sunt Doctores ; ergo nequidem 
dubitari potest, eos iuribus doctoralibus gaudere; 2° Privilegia 
tribuuntur per caeremoniam inauguralem vulgo dictam pos- 
sessionem; atqui Prolytae nunquam mittuntur in possessio- 
nem Doctoratus : ergo nec eorum privilegiis frui possunt. Qui 
affirmant, observant: 1.° lura, non ratione caeremoniae inau- 
guralis Doctoribus tribuuntur, sed ratione excellentiae doctri- 
nae, quae iam in examine pro Licentia sufficienter eluxit. 
2.° Concilium, in pluribus locis (1), aequiparat Licentiatos Do- 
ctoribus. Signum est ergo eos paria privilegia habere. 3° In 
Digesto stabilitur principium, quod proxime accingendus ha- 
beri debeat pro accincto (2) : ergo etiam in casu nostro pro- 
xime laureandus haberi debet pro laureato. 

Tenenda tamen est sententia media, ab E.mo Cardinali 
Gennari (3) argute proposita : Licentiatos aequiparari Do- 
ctoribus quoad officia canonica (e. g. Vicarii Capitularis, Exa- 
minatoris Synodalis) non vero quoad titulum academicum et 
insignia gestanda (e. g. annuli, bireti). Egregie dictum ! Quia, 
re mature perpensa, patet non plus hoc probare argumenta 
utriusque sententiae. Limitatur tamen haec conclusio in exe- 
cutione litterarum apostolicarum, quas Doctori inscriptas ape- 
rire et exequi non possc Licentiatos seu Prolytas, docent clo- 
ctissimi Canonistae Reiffenstuel (4), Sanchez (5) aliique. 

3. Baccalaurea est publicum universitatis catholicae te- 
stimonium, quo quis in primo gradu academico constituitur 



(1) Concilium Trident. Sess. XXII, cap. 12, de Ref. - Sess. XXIV, cap. 
18, de Ref.— Sess. XXIII, cap. 18, de Ref. 

(2) Lex Filiusfamilias, 44, ff. de militari testam. 

(3) Card. Gennari - Monitore Ecclesiastico. Vol. VIII, parte 2, pag. 93. 

(4) Reiffenstuel - Ius Canonicum. Lib. IV. Appendix. § 9, n. 442 et 443. 

(5) Sanchez - De Matrimonio. Lib. VIII, disput. 34, n. 8. 

talique scientia ornatus declaratur ut habilis sit ad Licen- 
tiam consequendam. 

Nomen originem trahit a bacca lauri, seu a frondibus 
lauri ornatis baccis,, quibus antiquitus cingebatur caput talium 
gradaatorum , ad significandum, quod, sicut in baccis spes 
fructus est, ita gradus isto iis tantum studiosis conceditur, 
de quibus spes concipitur, eos merituros aliquando coronam 
lauream, quae imponebatur in promotione Doctorum (1). Alii 
verbum derivant a baculo, eo quod, antiquitus, licuisset Bac- 
calaureis baculum gestare in academiis litterariis (2). Alii de- 
mum censent etymon derivasse a verbo bachelier , quod 
Gallis erat miles adhuc tiro (3). 

4. Nescitur speciale ius seu privilegium huic primo gra- 
dui academico concessum : ast denegari nequit Baccalaureis 
saltem illa generalis praerogativa, quae de iure naturae est, 
quaeque importat, quod si quis peculiarem titulum habeat, 
caeteris paribus, debeat aliis, illo titulo carentibus, praeferri et 
anteponi. 




(1) Mendo - De Iure scholasticorum. Lib. 1, n. 285 sq. 

(2) Dresserus, apud Mendo 1. c. 

(3) Besoldus - Dissert. de studiosis. Cap. 6. pag. 37. 

